Oleg Deripaska
Oleg Vladimirovich Deripaska (ruscha: Олег Владимирович Дерипаска) – rossiyalik tadbirkor, milliarder, „Bazoviy Element“ kompaniyasining asoschisi, kuzatuv kengashi raisi (2009-2012-yillarda – bosh direktor). „Rusal“ kompaniyasi (2018-yilgacha) va „En+ Group“ (2017-yilgacha) rahbari. Rossiya alyuminiy kompaniyasi direktorlar kengashi raisi (2000-2007), Sibir alyuminiy kompaniyasi prezidenti (1997-2001), Sayanogorsk alyuminiy zavodi bosh direktori (1994-1997). 2017-yilda Deripaska Kipr fuqaroligini oldi. Biroq, 2022-yil aprel oyida Yevropa Ittifoqining sanksiyalar roʻyxatiga kiritilganligi sababli undan mahrum qilindi. 2018-yil aprel oyidan AQSh sanksiyalari ostida. Rossiyaning Ukrainaga bostirib kirishi, Putinning loyihalarini moliyalashtirishi ortidan 2022-yildan boshlab Yevropa Ittifoqi, Buyuk Britaniya va boshqa bir qator davlatlar sanksiyalari ostida.